Lotul 3 Nord al Autostrăzii A0 avansează rapid. Când va fi finalizat primul pasaj cu grinzi în zona Afumați-Pantelimon
Secretarul de stat în Transporturi, Irinel Ionel Scrioșteanu, a anunțat marți progresul înregistrat pe șantierul lotului 3 Nord al Autostrăzii Bucureștiului A0, unde constructorul principal este China Civil Engineering Construction Corporation (CCECC). Potrivit informațiilor prezentate, lucrările au depășit pragul de 35%, iar mai multe structuri cheie ale proiectului se află în diferite stadii de execuție.